Document ID: 32009R1125

ΚΑΝΟΝΙΣΜΌΣ (ΕΚ) αριθ. 1125/2009 ΤΗΣ ΕΠΙΤΡΟΠΉΣ
της 23ης Νοεμβρίου 2009
που τροποποιεί τον κανονισμό (ΕΚ) αριθ. 794/2004, σχετικά με την εφαρμογή του κανονισμού (ΕΚ) αριθ. 659/1999 του Συμβουλίου για τη θέσπιση λεπτομερών κανόνων εφαρμογής του άρθρου 93 της συνθήκης ΕΚ, όσον αφορά το Τμήμα ΙΙΙ.2, το Τμήμα ΙΙΙ.3 και το Τμήμα ΙΙΙ.7 του παραρτήματος Ι
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 659/1999 του Συμβουλίου, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου 93 της συνθήκης ΕΚ (1), και ιδίως το άρθρο 27,
Εκτιμώντας τα εξής:
(1)
Ο κανονισμός (ΕΚ) αριθ. 794/2004 της Επιτροπής, της 21ης Απριλίου 2004, σχετικά με την εφαρμογή του κανονισμού (ΕΚ) αριθ. 659/1999 του Συμβουλίου για τη θέσπιση λεπτομερών κανόνων εφαρμογής του άρθρου 93 της συνθήκης ΕΚ (2), καθιέρωσε υποχρεωτικά έντυπα διεξοδικής κοινοποίησης των κρατικών ενισχύσεων.
(2)
Μετά την έγκριση από την Επιτροπή της ανακοίνωσης σχετικά με τα κριτήρια για την ανάλυση της συμβατότητας περιπτώσεων κρατικών ενισχύσεων για επαγγελματική εκπαίδευση οι οποίες κοινοποιούνται μεμονωμένα (3) και της ανακοίνωσης της Επιτροπής σχετικά με τα κριτήρια για την ανάλυση της συμβατότητας των κρατικών ενισχύσεων για εργαζόμενους σε μειονεκτική θέση και εργαζόμενους με αναπηρία που υπόκεινται σε υποχρέωση κοινοποίησης μεμονωμένων ενισχύσεων (4) είναι αναγκαίο να τροποποιηθεί τμήμα των εντύπων κοινοποίησης που επισυνάπτονται στον κανονισμό (ΕΚ) αριθ. 794/2004.
(3)
Λόγω της ύπαρξης λάθους, είναι αναγκαίο να τροποποιηθεί ένα τμήμα του εντύπου κοινοποίησης που επισυνάπτεται στον κανονισμό (ΕΚ) αριθ. 794/2004.
(4)
Ο κανονισμός (ΕΚ) αριθ. 794/2004 πρέπει επομένως να τροποποιηθεί ανάλογα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το τμήμα ΙΙΙ.2 του παραρτήματος Ι του κανονισμού (ΕΚ) αριθ. 794/2004 αντικαθίσταται από το παράρτημα Ι του παρόντος κανονισμού.
Άρθρο 2
Το τμήμα ΙΙΙ.3 του παραρτήματος Ι του κανονισμού (ΕΚ) αριθ. 794/2004 αντικαθίσταται από το παράρτημα ΙΙ του παρόντος κανονισμού.
Άρθρο 3
Το τμήμα ΙΙΙ.7α ερώτηση 2.3 και το τμήμα ΙΙΙ.7β ερώτηση 2.3 του παραρτήματος Ι του κανονισμού (ΕΚ) αριθ. 794/2004 τροποποιούνται σύμφωνα με το παράρτημα ΙΙΙ του παρόντος κανονισμού.
Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Νοεμβρίου 2009.

Labels: 4
19
0
9
12